neurtzeko bi metodo\nU itxurako hodi bi\nFluido baten dentsitatea\nMateria arrunta hiru egoeratan egon ohi da: solidoa, likidoa edo gasa (bada laugarren egoera berezi bat, plasma izenekoa, baina funtsean gas ionizatua da, karga positiboen eta negatiboen kopurua berdina duena).\nSolido kristalino batek egitura periodikoa eta ordenatua dauka eta, ondorioz, bere forma ez da aldatzen, kanpo indarren eraginez ez bada. Tenperatura handitzen denean, solidoak urtu egiten dira eta likido egoerara pasatzen dira. Molekulek jadanik ez dauzkate posizio finkoak baina haien arteko indarrak nahikoa indartsuak izaten segitzen dute, likidoak forma aldatu ahal izateko adina, baina bolumena askorik aldatu gabe, eta ontziaren forma bera hartzen dute.\nGas egoeran, ordea, molekulak etengabe mugitzen dira, elkarrengandik urrunago, eta haien arteko elkarrekintza ahula da. Elkarrekintza indartu egiten da molekulek elkarren artean talka egiten dutenean soilik. Gasak ontziaren forma hartzen du baina posiblea duen espazio osoa betetzen du.\nKapitulu honetan, fluido idealak aztertuko ditugu, alegia, batere erresistentziarik gabe desplazatzen diren likido eta gasak. Ondoren, fluido errealak ere aztertuko ditugu, alegia, nolabaiteko erresistentzia egiten dutenak jariotzen dutenean. Fluidoen dinamika oso konplexua izaten da, batez ere, egoera zurrunbilotsuak edo ezegonkorrak agertzen diren kasuetan.\nSustantzia baten dentsitatea honela definitzen da: masaren eta bolumenaren arteko erlazioa.\nDentsitatearen unitateak S.I.-an kg/m3 dira, baina sarritan erabiltzen dira baita ere g/cm3.\nHona hemen zenbait solido eta likidoren dentsitateak (20ºC).\nSustantzia Dentsitatea (g/cm3) Sustantzia Dentsitatea (g/cm3)\nAltzairua 7.7-7.9 Urrea 19.31\nAluminioa 2.7 Zilarra 10.5\nZinka 7.15 Platinoa 21.46\nKobrea 8.93 Beruna 11.35\nKromoa 7.15 Silizioa 2.3\nEztainua 7.29 Sodioa 0.975\nBurdina 7.88 Titanioa 4.5\nMagnesioa 1,76 Vanadioa 6.02\nNikela 8.9 Wolframioa 19.34\nOlioa 0.8-0.9 Bromoa 3.12\nAzido sulfurikoa 1.83 Gasolina 0.68-0.72\nUra 1.0 Glizerina 1.26\nItsasoko ura 1.01-1.03 Merkurioa 13.55\nAlkohol etilikoa 0.79 Toluenoa 0.866\nDatuen jatorria: Manual de Física Elemental. Koshkin N. I., Shirkévich M. G. Mir argitaletxea (1975) (36-37 orr.).\nGainazal baten gainean eragiten den presioa honela definitzen da: indarraren osagai normala zati azalera.\nPresioaren unitateak S.I.-an N/m2 dira, pascala deiturikoa (Pa).\nLikido batek ukitzen duen edozein gainazali presioa eragiten dio, eta fluidoa ideala bada, gainazalarekiko perpendikularra. Presioa magnitude eskalarra da eta, orekan dagoen fluido batean, puntu bakoitzeko ezaugarria da, alegia, puntuaren posizioaren menpekoa soilik, ondorengo kapituluan ikusiko dugun bezala.\nOndoko irudiak erakusten ditu fluido batek egiten dituen indarrak, bai ontziaren hormetan (gorriz) zein murgildutako gorputzean (urdinez). Kasu guztietan indarra eta gainazala perpendikularrak dira, eta bai modulua zein aplikazio-puntua kalkulatzeko, fluidoen estatikaren oinarrizko ekuazioa aplikatu behar da.


MERTZEDE IKASTETXEA : 2014\nHemen argazki batzuk uzten ditugu frogatzeko!\nBakea ekartzera zatoz urruntzen gaituzten\nezberdintasun txikiak baztertuz.\nsentsazio sakon bat ereitera zatoz.\nVienes a traernos la paz\nminimizando los pequeños detalles\nVienes a contagiarnos\nuna profunda sensación de Libertad.\nBelena ipintzen Aixerrota Mendian\nAtzo 6.mailakoak Aixerrota mendira joan ziren Belena ipintzera. Oso ekintza polita izan zen!\nNOIZ: Abenduaren 22an –\nHASTEKO ORDUA: 11:00etan\nLEKUA: Areto Nagusia –\nEgun horretan arratsaldean ez da egongo klaserik. Jantokiko zerbitzuak mantenduko dira eta umeek 15:00ak arte egon ahal izango dute. Danontzat, 9:45ean, gure elizan, Gabon ospakizun bat egongo da. Guztiok gonbidatuta zaudete!\n2014ko abenduaren 20ko kirol ordutegia\nLarunbat honean Errugby! Animo eta gozatu!\nHERRITARTASUNA, SOLIDARITATEA ETA LANKIDETZA\nAbenduaren 9tik 11ra DBHko 1. eta 2. mailetako ikasleak Berrizen Aterpetzean "HERRITARTASUNA, SOLIDARITATEA ETA LANKIDETZA" programa egiten egon gara. Guretzako oso esperientzia ona izan da eta tolerantzia, elkartasuna eta gisako balioei buruz asko lan egin dugu. Hemen dauzkazue gure aurkezpena eta argazkiak. Espero dugu zuen gustokoa izatea!!!!\n2014ko abenduaren 13ko kirol ordutegia\nLarunbat honean berriro Saskibaloia etxean! Animo eta ondo egin!


Edu Muruamendiaraz - Wikipedia, entziklopedia askea.\nEdu Muruamendiaraz Gallastegi (Bergara, Gipuzkoa, 1964ko irailaren 16a) dantzari eta koreografoa da.\nBergara, 1964ko irailaren 16a (55 urte)\nHemezortzi urte zituela, Donostiako Eskola Dantza Taldean sartu zen, eta han eman zituen ondorengo urteak. Euskal dantza tradizionalaren arloan sari ugari eskuratu du, hala nola Gipuzkoako Txapelketa 1978an Jaione Aranarekin, eta Amaia Agirrerekin batera, Gipuzkoako Dantza Askatuko Txapelketa 1993, 1994, 1995 eta 1996. urteetan, eta Euskadikoa 1993, 1994 eta 1996an. Gipuzkoako Aurresku Txapelketan ere irabazle izan zen 1995 eta 1996 urteetan, baita Euskadikoan ere 1994, 1995 eta 1996 urteetan.\nTxapelketetan egin duen lan bikainaz gain, emanaldi ugari egin ditu Euskal Herrian zein atzerrian Eskola Taldearekin batera, eta Kepa Junkerarekin batera ere aritu da Europako hainbat hiritan. 35 urte bete ondoren goi-mailako dantzan diharduen bakarretakoa da, zeregin hori irakaskuntzarekin tartekatuz. Bere azken urteotako lanik aipagarriena, ordea, 1997an Aukeran taldearen sortzaileetako bat izan zenetik egindako egitasmo berritzailea da. Izan ere, euskal dantza herrikoiak berrirakurri eta berrasmatu ditu, arrakasta handiz, talde horrek, eta Edu Muruamendiaraz arduratzen da, dantzatzeaz gain, taldea zuzentzeaz eta koreografiak sortzeaz. Taldeak eskaini zuen lehenengo lana Aukeran izenekoa izan zen, 1997an. Hurrengo hiru urtean, beste lau koreografia sortu eta aurkeztu dituzte: Akilimarro (1998), Errenkan (1999), Zirga Ezean eta Argia Ilunpean (2000).\nAzken aldaketa 14 ekaina 2020(e)an, 19:59(e)tan\nOrriaren azken aldaketa: 14 ekaina 2020, 19:59.


Dolua lantzeko 10 pelikula\nHeriotza eta galeraren elkarrizketa, sarritan zaila bihurtzen zaigu gure seme-alabekaz eta ez dakigu zelan jokatu, baina daukan eragi emozionala kontutan izan da, gure egin beharrekoen artean dagoen gai bat da.\nOndorengo estekan, gai hau lantzeko 10 pelikula aurkitu daikezuz:\nMutilek ere askatasunean hazi eta garatu behar dabe\nZalantzarik gabe, emakumeen eskubideen alde lan egiten eta aurrera egiten jarraitu behar da, baina ez dogu ahaztu behar mutilek ere, batzuetan, estereotipo mugatzaile batzuek baldintzatuta bizi direla, eta estereotipo horreek ez dietela uzten sentitzen daben eta diren bezala garatzen. Ideia honeri buruz, Ritxar Baceteregaz elkarrizketan aritu gara, eta zugaz hausnarketa interesgarri batzuk partekatu nahi doguz.\nJolasa ere ikasketaren parte da\nJolasak gure haurren osasun fisiko eta emozionalaren alde eragiten dau. Zeinen garrantzitsua dan jakin nahi dozu? Jarraitu irakurtzen.


Non ikusi Espainian: Ezinbesteko 10 leku | Consumer\nNon ikusi Espainian: Ezinbesteko 10 leku\nGure herriak leku natural paregabeak eskaintzen ditu txori-mota ugari ikusteko\narabera: Astelehena, 2015eko abuztuaren 31\nIrudia: Ferran Pestaña\nEspainia da Hegaztientzako Babes Bereziko Gune gehien dituen herrialdea (HBBG). Edo beste era batera esanda: “birdwatching”-aren paradisua da, Erresuma Batuan edo Estatu Batuetan, adibidez, milioika pertsona mugitzen dituen zalea, txoriak behatzeko lekurik onenetan parte hartzen ez duena. Artikulu honek, ordena alfabetikoan, hegaztiak ikusteko ezinbesteko 10 leku nabarmentzen ditu.\n1. Cabañeros (Gaztela-mantxa)\nIrudia: Ferran Fitxa\nCabañeros Parke Nazionalak (Ciudad Real eta Toledo artean) 200 hegazti espezie baino gehiago babesten ditu, besteak beste, harrapari handiak (arranoa eta putrea), zikoina beltzak eta galtzeko arriskuan dauden beste espezie asko.\n2. Calvià (Balear Uharteak)\nCalvià udalerria Mallorcako mendebaldean dago. Calvià Birding ornitologia-ekimenaren arabera, 179 espezie daude, horietatik 58 herrian ugaltzen dira eta 74 espezie migratzaileak dira. Arduradunek hainbat ibilbide proposatu dituzte hegaztiak basoko eta kostako habitatetan behatzeko.\n3. Ebroko delta (Katalunia)\nTarragonan dago Delta ibaiaren delta, eta Doñanaren atzetik (Huelva) Espainiako bigarren hezegunea da. Hainbat babes-figura ditu, besteak beste, parke naturala. Hezeguneetako hegaztiek eta kostaldeko eremuek askotariko hegaztiak eta kostaldeak azaltzen dituzte.\nIrudia: Javier Mendia García\n4. Doñana (Andaluzia)\nHuelva, Sevilla eta Cadiz probintzietan dagoen Doñanako Natur Gunea Espainiako hezegunerik garrantzitsuena da, eta txorientzat Europako hegoaldeko babesleku handia da. Paduretan hainbat ibilbide egin daitezke, erregistratutako 300 espezie baino gehiago ikusteko.\n5. Gallocanta (Aragoi)\nGallocantako urmaela, Zaragoza eta Teruel artean, ikuskizun paregabea da azarotik aurrera: 200.000 kurrilo inguru handik igarotzen dira Afrikarantz, Eskandinaviako zonaldeetako hotzetik ihesi.\n6. Albufera (Valentziako Erkidegoa)\n350 espezie baino gehiago erregistratu dira L’Albufera parke naturalean. Garrantzi handiko beste hezegune bat da, non bizi diren uretako hegaztien populazioak eta migrazio-pasagunea erabiltzen diren.\nIrudia: E. ongi\n7. Santoñako padurak (Kantabria)\nSantoñako Paduretako Parke Naturala, Victoria eta Joyel hegazti migratzaileek erabiltzen dituzte, kontinentearen iparraldeko eta erdialdeko hegazti migratzaileek, lur beroagoetara joateko bidean. Ingurune natural horretan, akuikulturarekin lotutako 121 espezie behatu dira.\nMonfragüe Parke Nazionala Cáceresen dago, eta basoko eta sastrakadi mediterraneoko lekurik zabalenetakoa da. Hegaztientzat oso habitat egokia da, besteak beste, sai beltza, iberiar arrano iberiarra, kurrilo arrunta edo zikoina beltza.\n9. Urdaibai (Euskal Herria)\nUrdaibaiko Biosfera Erreserbak aberastasun ornitologiko handia du Bizkaian, eta 250 espezie inguru ditu. Urdaibai Bird Center martxan jarri da biodibertsitate horri eusteko eta haren ezagutza sustatzeko.\nIrudia: Alberto P. Veiga\n10. Lozoya harana (Madril)\nLozoya bailara handia bisitatu beharrekoa da hiriburuan bizi diren ornitologia maite dutenentzat. Bertan, besteak beste, espezie hauek ikus daitezke: putre beltza, arrano iberiarra, belatz handia eta basoko harrapariak, besteak beste, Europako erlezaina edo miru gorria, baita hegazti, larre eta landazabalen ezaugarriak ere, hala nola, birigarro arrunta edo mendixka gorria.\nEta ez baduzu bat ere galdu nahi, SEO/BirdLife mapa\nSEO/BirdLife erakunde kontserbazionistak 6.000 erregistro baino gehiago eta Espainiako naturagune babestu guztiak biltzen ditu, ornitologoei eta, oro har, naturzaleei behaketak errazteko.\nbiodibertsitatea hegaztiak parques nacionales-eu


Euskarazko Wikipedia eta OpenStreetMap – Euskal Wikilarien Kultur Elkartea\nEuskarazko Wikipedia eta OpenStreetMap\nData: 01 Ira\nKategoriak: Berrikuntza teknologikoa\nEuskarazko Wikipedian artikuluak hobetzeko kartografia osatzen egon gara hasieratik bertatik. OpenStreetMapen ere milaka boluntariok euren ingurunearen mapak osatzeko lana hartu dute, mapa libre eta osatuak eskaintzen. Orain Kartographer luzapenari esker Euskarazko Wikipediako artikuluetan OSMko mapa dinamiko eta interaktiboak txertatzeko aukera dugu. Wikidatatik eskuratutako datuekin osatutako txantiloiekin batera, aurrerapauso handia artikuluak osatzeko lana errazago eta aberatasagoa egiteko garaian.\nHainbat dira artikulu honen sarreran dauden irudian dauden berrikuntza teknologikoak, wikilariontzat lana errazago egiten dutenak. Wikidatatik txantiloiak automatikoki osatzea, Wikimedia Commons irudi errepositorio erraldoitik irudia automatikoki txertatzea eta orain, Kartographer luzapenari esker, OpenStreetMap zuzenean eta interaktiboki agertzea. Esfortzurik gabe, gainera.\nYuri Astrakhanek garatua, MediaWikiko luzapenetako bat da, hasiera batean WikiVoyagen erabiltzeko pentsatuta. Arrakasta handia izan du bertan, bidaia mapak egiteko oso erabilgarria baita: leku bat baino gehiago erakutsi daiteke, ibilbide bat marraztu, ikonoen bidez artikuluan aipatutako elementuak mapan kokatu…\nEuskarazko Wikipedian Kartographer aktibatzeko eskaera luzatu genuen ekainan, eta gaur bertan jaso dugu albistea: “dagoeneko erabil dezakezue luzapena”. Goizean mezua jaso, behar diren txantiloiak eratu eta arratsaldeko lehen ordurako 716 artikulutan OSM mapa txertatuta genituen.\nLuzapenak, mapan puntua jarri ez ezik, eraikin edo dena delakoa markatzeko gaitasuna du. Eta hori Wikidatan OpenStreetMap eta beste datubase libreetako edukiak aurki daitezkeelako da.\nDenetarik aurki daiteke Wikidatan, modu egituratu eta semantikoan, gainera. Har dezagun adibide bat: San Mames Barria. Wikidatan Q182864 deitzen da, hau da, 182.864. elementua. 30.000.000 elementuen zifra pasa dugu aste honetan, bide batez. Bertan ikus dezakegu zer den, nork eraiki duen, noiz ireki zen, zein edukiera duen, non dagoen… har dezagun, Donald Trump: Q22686. Bertan ikusiko dugu nongoa den, zer egiten duen, zein izengoiti erabili dituen, zer ikasi duen, non bizi izan den, familiari buruzko datuak…\nDatu guzti hauek hor daude, eskuragarri. Eta Euskarazko Wikipedian abangoardian gabiltza datu hauen erabileran. Artikuluan “Biografia infotaula automatikoa” jarrita, Donald Trumpi buruzko informazio guztia modu antolatuan jasotzen dugu. Artikuluan “Eraikin infotaula automatikoa” jarrita, San Mamesi buruzko informazio guzti hori jasotzen dugu, baita lehen aipatu dugun mapa dinamikoa ere.\nLankidetza zabalari esker\nJada ez da beharrezkoa euskaraz jakitea euskarazko Wikipedia indartzeko. Wikidatan 300 hizkuntza ingurutan egin daiteke lan, eta terminoak itzultzea da egin behar den bakarra informazioa txertatzeko. Hau da, punjaberazko Wikipediako lankide batek bere hizkuntza idazleen inguruko artikuluak egiten dituenean Wikidatan “ਲਿਖਾਰੀ” kontzeptua txertatuko du. Wikidatan kontzeptu hori “Q36180” izango da, euskaldunontzat “idazle”.\nKartografia ere eleanitza izango da. OSMko erabiltzaile batek bere mapa hobetzen duenean mundu osoko mapak hobetuko du, baita Wikipedian dauden artikuluetan agertzen direnak ere.\nEta txantiloi automatikoak ere lankidetzaz egiten ari gara. Erabiltzen dugun kodea LUA hizkuntzan egina dago, eta katalanezko Wikipediako bi lankidek garatu dute. Txantiloia etxean egin dugu, euskaraz. Eta orain galesez, eskoziako gaelikoz eta asturieraz gure txantiloiak ari dira erabiltzen euren Wikipediak automatikoki berritzeko esfortzuan.


PLENTZIA KANTAGUNE: otsaila 2019\nEgilea: PLENTZIA KANTAGUNE ordua: 14:31 iruzkinik ez:\nBietarik edozein erabil dezakezu elkartearen kuota ordaintzeko (10€ urteko kuota). Dataren muga BAZKIDEEN BATZAR OROKORRAREN eguna izango da, hots, 2019ko martxoaren 29a.\nEgilea: PLENTZIA KANTAGUNE ordua: 14:34 iruzkinik ez:\nEguna: otsailaren 22an, ostirala\nAmaren besoetan ikasiko dugu (bere bideokaraokea beherago dago).\nAthenry-ko zelaiak birpadatuko dugu.\nEgilea: Jesus Romo Uriarte ordua: 16:29 1 iruzkin:\nEgilea: Jesus Romo Uriarte ordua: 22:43 1 iruzkin:


Irekia Eusko Jaurlaritza - Gobierno Vasco :: Indarkeria matxistaren aurreko emakumeen erresistentzia Asian eta Afrikan, Garapenerako Estrategia Positiboen x. Jardunaldien ardatz\nIndarkeria matxistaren aurreko emakumeen…\nEusko Jaurlaritzak, Elankidetza-Garapen Lankidetzarako Euskal Agentziaren bitartez, eta Bilboko Udalak Garapen Estrategia Positiboei buruzko X. Jardunaldiak antolatu dituzte aste honetarako. Aurten, Afrika eta Asiako emakumeen elkarteek indarkeria matxistaren aurrean izandako esperientzien inguruan izango da.\nNazio Batuen datuen arabera, munduko emakumeen % 70ek ere jasaten du indarkeria bere bizitzan zehar.\nJardunaldia Bilbon egingo da, Bizkaia Aretoan (EHU). Apirilaren 16ean, osteguna, Paul Ortega Elankidetzako zuzendariak eta Oihane Agirregoitia berdintasuneko zinegotziak jardunaldiei hasiera emango diete goizeko 10:00etan.\nAfrikako eta Asiako testuinguruetan indarkeria matxistaren aurka borrokatzen diren elkarteetako ordezkariak eta pertsona ospetsuak parte hartuko dute.\nBilbo, 2015eko apirilaren 14a. Elankidetza-Eusko Jaurlaritzako Garapen Lankidetzarako Euskal Agentziak eta Bilboko Udalak Garapen Estrategia Positiboei buruzko X. Jardunaldiak antolatu dituzte aste honetarako Bilbon. Aurtengo izenburua hau da: «Emakumeak Erresistentzian: indarkeria matxistaren aurkako bizipenak Afrikan eta Asian».\nJardunaldia Bilbon egingo da, apirilaren 16an, EHUko Bizkaia Aretoan (Baroja aretoa). Apirilaren 16an, 10:00etan, Paul Ortega Elankidetzako zuzendariak eta Oihane Agirregoitia Berdintasun, Lankidetza eta Herritarren Gaietarako Saileko Bilboko zinegotziak hasiera emango diote jardunaldiari.\nGarapen Estrategia Positiboei buruzko X. Jardunaldietan, emakumeen aurkako indarkeria-agerpen espezifikoen gaineko gogoeta egin nahi da; zehazkiago, Afrikako eta Asiako testuinguruetan eragiten den indarkeriaren gainekoa. Helburua da emakumeek testuinguru horietan bizi dituzten errealitateak ezagutaraztea, eta emakumeen aldeko erakundeek zein erakunde feministek emakumeen aurkako egiturazko indarkeriari aurre egiteko gauzatzen duten borroka ikusaraztea.\nJardunaldietan hiru gai nagusi jorratuko dira:\n- Indarkeria, emakumeek espazio publikoan aske mugitzea eragozteko estrategia gisa. Alor honetako hitzaldiak Amal Khreishehek, Palestinian Working Women Society for Development elkarteko kideak, eta Leire Lasak, CEAR Euskadiko Eragin eta Parte-hartze Saileko arduradunak, emango dituzte.\n- Sexu-indarkeria, arma politiko eta gerrarako arma gisa. Caddy Adzuba, Association des Femmes des Médias du Sud Kivu elkarteko (Kongoko Errepublika Demokratikoa) kideak emango du gaiari buruzko hitzaldia.\n- Kultura, dominazio patriarkala eta emakumeen aurkako indarkeria eragiteko tresna gisa. Emakume hauek hitz egingo dute gaiari buruz: Sophia Abdi Noor-ek, Kenyako 10. Parlamentuko kideak; Fátima Djarrak, «Afrikako Lorea» Emakume Afrikarren Elkarteko kideak, eta Neelavally-k, Indiako Initiatives: Women in Develpment ekimeneko partaideak.\nNazio Batuen datuen arabera, munduko emakumeen % 70ek ere jasaten du indarkeria bere bizitzan zehar. Datu horrekin, jardunaldiek abiapuntu gisa hartzen dute emakumeen aurkako indarkeria egiturazko fenomeno sistemikotzat jotzen duen ikusmoldea. Fenomeno hori ez zaio kultura, eskualde edo herrialde jakin bati mugatzen; aitzitik, erro bera du guztietan: hain zuzen, bi sexuen arteko botere-harreman desberdinak legitimatzen dituzten balio androzentrikoak.\nJardunaldiek zabaldu nahi duten mezua hau da: emakumeek indarkeria matxistari emandako erantzuna antolatua eta feminista izan behar duela, eta emakumeak biktima gisa hartzen dituen ikusmoldetik urrundu behar dela. Oinarri horrekin, jardunaldiek helburu hirukoitza dute:\n- Giltzarriak ezartzea emakumeen aurkako indarkeria emakumeen askatasunak eta eskubideak mugatzen dituen estrategia globalizatu gisa ulertzeko.\n- Emakumeen, emakumeen aldeko erakundeen eta erakunde feministen borroka-bizipenak ikusaraztea eta aztertzea nola eragiten duten emakumeen ahalduntze-prozesuen gain.\n- Ezagutza, trukaketa eta eraikuntza kolektiboko gune bat sortzea, aukera emango duena Afrikako, Asiako eta Euskadiko proposamen feministen arteko aliantzak eraikitzeko, eta non euskal garapen-lankidetza eragile aktibo bat izan baitaitekeen.\nJardunaldiak pertsona hauei daude zuzenduak: garapenerako lankidetzaren esparruan aritzen diren eragileak, emakume-elkarteak eta elkarte feministak, indarkeria matxistaren alorrean diharduten elkarteak eta planteatutako gaiei buruzko interesa duten pertsonak, oro har.\nIzena emateko, idatzi helbide honetara: jornadasempoderamientobilbao@gmail.es


Etxea, ekipamendua Altzariak eta osagarriak. Elektrodomestikoak Published on Gipuzkoamarket (http://www.gipuzkoamarket.com)\nHome > Etxea, ekipamendua Altzariak eta osagarriak. Elektrodomestikoak Gipuzkoako Enpresa eta profesionalen direktorioa\n573 emaitza daude Etxea, ekipamendua >> Altzariak eta osagarriak. Elektrodomestikoak -rako EdozeinAbaltzisketaAdunaAiaAizarnazabalAlbizturAlegiaAlkizaAltzagaAltzoAmezketaAndoainAnoetaAntzuolaAramaAretxabaletaArrasate-MondragónAsteasuAstigarragaAtaunAzkoitiaAzpeitiaBaliarrainBeasainBeizamaBelauntzaBerastegiBergaraBerrobiBidegoianDebaDonostia-San SebastiánEibarElduainElgetaElgoibarErrenteriaErrezilEskoriatzaEzkio-ItsasoGabiriaGaintzaGazteluGetariaHernaniHernialdeHondarribiaIbarraIdiazabalIkaztegietaIrúnIruraItsasondoItziarLarraulLasarte-OriaLazkaoLeaburuLegazpiLegorretaLeintz-GatzagaLezoLizartzaMendaroMutiloaMutrikuOiartzunOlaberriaOñatiOrdiziaOrendainOrexaOrioOrmaiztegiOrozkoPasaiaSeguraSoraluzeTolosaUrnietaUrretxuUsurbilVillabonaZaldibiaZarautzZegamaZerainZestoaZizurkilZumaiaZumarraga\n3.625 ( 3.625 , de 16 votos ) Arrasate-Mondragón ... Fitxa osorik ikusi \n3.666665 ( 3.666665 , de 3 votos ) Donostia-San Sebastián Elektran 16 urte baino gehiago daramagu etxetresna elektrikoen sektorean lanean, Gipuzkoan, Araban eta Nafarroan ditugun dendetan. Hori dela-eta, Interneteko aukera anitzen bidez lan egitea erabaki dugu, geure produktuak gorantz doan bide horren bitartez eskaintzeko. Geure lau dendek aukera eskaintzen dizute sarearen bidez erosteko eta eskaera zure ... Fitxa osorik ikusi \n5 ( 5 , de 1 votos ) Pasaia ... Fitxa osorik ikusi \nMUEBLES ELOLA ALTZARIAK \nIzan lehena fitxa hau balioztatzen. Beasain Orain dela 45 urte hasi zuen Arozbi Sukaldeak.ek bere ibilbide profesionala, beraien espezialitatea, sukalderako altzarien fabrikazioa eta neurrira eginiko horma-armairuak dira. Era guztietako etxetresna elektriko eta sukalderako mahai eta aulkien salmentan ere espezializtak dira, merkatuko marka onenekin lan egiten dute. Proiektuaren azt ... Fitxa osorik ikusi \nIzan lehena fitxa hau balioztatzen. Zarautz Bertan altzari modernoen erakusketa zabala dugu .Somier, eta koltxoien erakusketa Prezioaldetik, oso modu oneko eskaintzak ditugu bertan. Mota eta bukaera desbernineko altzariak ditugu. Salako altzari ... Fitxa osorik ikusi \n5 ( 5 , de 2 votos ) Bergara Sukalde eta komunarako altzariak saltzen ditugu.Electrogailuak: Fagor (bazkideendako deskontuak), Liebherr, Candy (Mayc-en langileei deskontuak), Balay, Bosch, DeDietrich, Siemens, AEG, Teka, Edesa, Aspes, Ariston, Beko....Elektrogailu txikiak: Jarra Brita, tuppers Valira, kapsulazko kafeterak, plantxak, sartaiak...Mahaiak y aulkiak Ondarreta.Hor ... Fitxa osorik ikusi \nSource URL: http://www.gipuzkoamarket.com/eu/empresas-profesionales/por_fecha/Hogar%2C%20equipamiento/Muebles%20y%20complementos%2C%20Electrodom%C3%A9sticos


Girard eta giza desira — Eibar.ORG | Eibarko peoria\nHemen zaude: Hasiera / Blogak / Markos Zapiain / Girard eta giza desira\nGirard eta giza desira\nmzap 2007/07/10 13:14\nDirudienez beste barik onartzen da badela aurrena bikotea eta gero bestea, hirugarrena, bikoteari kanpotik iristen zaiona.\nHorrela gertatzen ote dira gauzak benetan?\nRené Girard filosofo kristau bikainak dioenez, bestea, hirugarrena, bikotearen osagai da berez, bikotea osatzen den unetik beretik.\nKontuan hartu behar baita nola dabilen giza desira. Ez dugu desiratzen, gezur erromantikoak uste bezala, gure kabuz eta bakarka. Aitzitik, gure nahia beti mimetikoa da, nobeletako egiak adierazi legez. Soilik desiratuko dugu beste batek desira duela sentitzen duguna, edo lezakeela. Ez dago erabat autonomoa litzatekeen desiratzailerik. Horixe erakusten dute On Kixotek, Madame Bovaryk, “Gorria eta Beltza”k, “Senar eternala”k, “Denbora galduaren bila”k eta Shakespeareren obra osoak.\nGure bikotekidea izango dena ez zaigu aurrena desiragarri eta ondoren desiratu; aldiz, aurrena aldez edo moldez desiratua dela egiaztatu eta ondoren bilakatuko zaigu desiragarri.\nBestalde, Girardek azpimarratu du inork ez duela berez desiragai izateko dohain misteriotsurik; orobat, edonor bihur liteke desiragai, mimesiaren bidez.\nGirardenzat, maitasunak ez ditu maitalea eta maitea zuzenean lotzen. Desiraren egitura triangeluarra da beti: desiratzailea dugu, maitalea; gero hirugarrena, bestea, bitartekaria; eta azkenik maitea, desiratua.\nHirugarren hori, bitartekaria, maitaleak bolada jakin batean prestigio berezi batez hornitu duen idoloa litzateke, eta bere aldakiak: gurasoak, adiskide ospetsuren bat, irakasle bat, artistaren bat, pertsonaia eder bat, egiazkoa zein alegiazkoa. Beti da behin-behinekoa, igaro egiten da, besteren bati lekua utziz.\nHona Girarden esanetan nondik datorkion bitartekariari prestigioa: desiratzaileak irudikatzen du bitartekariaren desira autonomoa dela, desiratzailearena ez bezala. Desiratzaileak ikusten du bere desirak kontingenteak eta aldakorrak direla, eta bitartekariarenak alderantziz sendoak direla imajinatzen du, hirugarren horrek badakiela zer nahi duen (jakina, ez da egia).\nAlde batetik, desira mimetikoari buruzko Girarden teoriak argitzen du zergatik maite dituen horrenbeste jendek nartzisoak: hauek beren burua biziki desira baitute, desiratu ageri dira beti eta beraz desiragarri. Eragiten duten desiraren lehenbiziko bitartekariak izaten dira. Beren baitan itxiak izate horrek, besteenganako ezaxola horrek, beregaintasun bikain batez apaintzen ditu kanpotik aztertzen dituenaren begietara.\nBestetik, teoria horrek jelosia desiraren garapen normal eta osasuntsuan txertatzen du. Jelosia ez da sortzen jatorrian harmoniatsua omen zen maitasun harreman batean kanpoko hirugarren maltzur batek supituki muturra sartzen duelako.\nIzatez, esan bezala, desiren mimetismoak gehienetan jadanik maitatuak direnak maitatzera bultzatzen gaitu; ondorioz, abstrakzio txar baten ondorioz bereizten ditugu alde batetik maitasuna eta bestetik lehiakide mimetikoak, maitasun horren beraren idoloak eta bitartekariak. Abstrakzio txarra, ilusioa eta hipokresia. Horrenbestez, jelosiazko maitasuna ez litzateke maitasun anormal, donge edo perbertso bat.\nAlferrik da, Freuden antzera, jelosia azaltzeko orduan jeloskorraren eta bere lehiakidearen arteko erakartze homosexual baten hipotesia erabiltzea. Girarden iritziz, erakarpen homosexual hori ez baita ezein datu natural funtsezko, baizik mekanismo mimetikoaren etapetako bat, lehiakide miretsiarenganako liluraren etapa.\nHorrela, Girardenean homosexualtasunak esentzia bat izateari utziko dio, ez da diferentzia baten esentzia izango; aitzitik, jokabide logiko bilakatuko da, lehia mimetiko baten erotizatze.\nGirarden ustez, desira homosexuala ez da berezia. Eta berezitasun femeninorik ere ez dago, desiratzeko moduari dagokionez behintzat.\nMilesker emaniko informazioagatik. Ez dut "Choses cachées.." liburua irakurri. Saiatuko naiz aurkitzen. Eta Charles Ramonden "Le vocabulaire de Girard" liburua ere. Zuk aipaturikoa, homesexualidadeari buruz, Girarden teoriarekin ondo ezkontzen dela iruditzen zait. Izan ere, ez al zaizu iruditzen bere teoria giza harremanen inguruan gertatzen den edozerri aplika dakiokeela? Horrek, iruditzen zait miresgarritasuna sortarazten duela, baina aldi berean, ez al zaizu iruditzen nahikoa ahul suertatzen dela, sakoneko analisia egiteko orduan. Milesker berriz ere.\nmikel agoues dio:\nah ze ondo! Girardi buruz arakatzen nebilen, eta hor, euskeraz ere zer edo zer topa det.\nBeno, irakurri dut zuk idatzitakoa, eta nire intereseko gaia izanik, gustora. Galdetu nahiko nizuke pare bat gauza: alde batetik, non edo zein liburutan aritzen da Girard homoxesualitateaz hizketan? eta bestea, ba al dakizu Girardek gauregungo indarkeria sexistaz zerbait idatzi duen? Eskertuko nizuke informazio hori pasako bazenidake. Girardi buruz lantxo bat egiten ari naiz, eta bere teoria eta azkenaldi hontan gertatzen ari diren emakumeen aurkako hilketen arteko erlazioren bat egin nahian nabil.\nHomosexualtasuna ez dela esentzia bat (desberdinak liratekeen homosexualen esentzia), baizik mekanismo mimetikoaren fase bat (lehia mimetikoaren erotizatzearena zehazki, alegia, lehiakide prestigiodunarenganako lilura), hori "Choses cachées" liburuko 482. orrialdean erakusten du Girardek./ Bestalde, "Shakespeare" osoan zehar aztertzen ditu haurtzaroaz geroztik adiskide min izan diren mutil edo gizon biren arteko harremanak. Sarritan, hurbiltasun estu hori supituki gorroto bilakatzen da. Girarden ustez, horrelako kasuetan ez dira "pultsio homosexual latenteak" bilatu behar, ez dago jokaera hori zertan esentzializatu; ziaboga hori ulertzeko aski baita desira mimetikoaren jokoa kontuan hartzea./ Charles Ramonden "Le vocabulaire de Girard" izeneko liburuxka oso polita, praktikoa eta merkea da, eta homosexualitateari buruzkoak 16 eta 17 orrialdeetan aurkituko dituzu.


Irene Larraza izango da Etxepare Euskal Institutuko zuzendari berria | Etxepare Euskal Institutua\nEtxepare Euskal Institutuko Kulturaren Sustapenerako eta Hedapenerako oraingo zuzendari Irene Larraza izango da erakundearen buru urtarriletik aurrera. Miren Arzalluz ordezkatuko du karguan. Hala, oraingo zuzendariak urtearen amaieran utziko ditu dagozkion funtzioak Parisko Pallais Galliera modaren museoa zuzentzeko.\nEtxepare Euskal Institutuko Kulturaren Sustapenerako eta Hedapenerako oraingo zuzendari Irene Larraza izango da erakundearen buru urtarriletik aurrera. Miren Arzalluz ordezkatuko du karguan. Hala, oraingo zuzendariak urtearen amaieran utziko ditu dagozkion funtzioak Parisko Palais Galliera modaren museoa zuzentzeko.\nKomunikazio Zientzietan lizentziatua Nafarroako Unibertsitatean eta kulturaren eremuan ibilbide luzea egina, Larrazak (Tolosa, 1970) erantzukizuneko lanpostuak bete izan ditu komunikazioaren eta kultur kudeaketaren eremuetan. Hasiera batean, Herri Irratian esatari eta erredaktore lanetan aritu zen hiru urtez. Ondoren, Donostiako Koldo Mitxelena Kulturuneko Sustapenaren eta Hedapenaren arduradun izan zen hiru urtez, eta zortzi urtez izan zen Syntorama musikarien ordezkaritza-agentziako Sustapenaren, Komunikazioaren eta Editorialaren arduradun. 2008 eta 2012 urte bitartean Tolosako Udalean garatu zuen bere ibilbide profesionala Kulturako Koordinatzaile eta Zuzendari gisa. 2012az geroztik, Etxepare Euskal Institutuaren taldeko kide da Larraza. Bertan, Komunikazio Arduraduna izan zen aurrena, eta 2016ko azaroaz geroztik Kulturaren Sustapen eta Hedapen Zuzendaria hurrena.\nIzendapen honekin, Kulturako eta Hizkuntza Politikako Sailak jarraipena eman nahi dio duela urtebete Miren Arzalluzekin hasitako etapari, erakundea, herrialdearen kultur ehuna eta bere premiak sakonetik ezagutzen dituen pertsona honen bitartez, bere aurretik kargua bete zuenak abian jarritako proiektua ondo asko ezagutzen duela kontuan hartuta gainera.


“Badok aplikazioak euskal musika gehiago entzutea ekarriko du” – Berria berritzen\nBlog bat Berriaren berri izateko\nBerrikuntzak partekatzeko espazioa\n“Badok aplikazioak euskal musika gehiago entzutea ekarriko du”\nBadok euskal musika hedatu eta sustatzeko sortua da, eta zeregin hori gero eta eraginkorrago betetzen ari da. Zeregin horren barruan, musika entzuteko aukera ematea garrantzia berezia du. Maiatzetik atzora arte, Badok-ek 216.150 entzunaldi ahalbidetu ditu. Gaur aurkeztu dugun aplikazioak euskal musika gehiago entzutea ekarriko du, aukera berri bat zabalduko duelako telefonoen bidez musika bilatu, deskubritu eta entzuteko ahalmena erraztuz”.\nBadok-en aplikazio berria aurkeztearekin batera, Badok Berriaren Euskal Musikaren atariak berritu denetik hona, hau da, maiatzaren 29tik gaur arte, eman duena datuetan laburbildu dute Berria-ko zuzendari Martxelo Otamendik, IKT arduradun Pello Urzelaik eta Badok-en arduradun Jon Eskisabelek.\nBadok eskuko telefonoetarako aplikazioa eskuragai dago Google Play (Android) eta Apple Store (iOS) dendetan, dohainik. “Erabilgarria, osoa eta maila handikoa da Badok aplikazioa”, nabarmendu du Pello Urzelaik. Funtsean, webgunearen eduki berberak eskaintzen ditu. Atal nagusiak (Azkenak, Aldizkaria, Musikariak, Zerrendak, Zuzenean,…) erabiltzeko aukera ematen du, musika entzuteko aukera ematen du, bilatzaile eraginkor bat eskaintzen du eta kantuak, zerrendak eta diskoak Facebook, Twitter, WhatsApp, sms eta posta bidez banatzeko aukera ematen du.\nMusika entzuteko aukerari dagokionez, “webgunean baino konplexuagoa izan da funtzionalitate hori telefonoen teknologiara egokitzea, baina Ideable enpresak egindako lan bikaina dela medio emaitza ona izan da, plataforma digital batzuek ezarritako zenbait murrizpen izan arren”, azaldu du Urzelaik. Dena den, aplikazioa ez da mahai gaineko bertsioaren ordezko bat, baizik eta osagarri bat. “Bien artean euskal musika ezagunagoa, maitatuagoa eta entzunagoa izatea espero dugu”, gehitu du.\nOro har, Badok “euskal musikaren ispilu ezin hobea da”. Bertan biltzen da euskal musika. Guztira, 430 talde, 2.081 eta 19.603 kantu daude katalogatuta. Kantu horietatik 13.352 enztun daitezke Badok-en bidez. “Esan dezakegu entzun entzuten dela euskal musika Badok-en bidez , maiatzetik hona zenbatutako 216.150 entzunaldiek erakusten dutenez.\nAzken hilabetotan, Badok-en webguneak 117.606 bisita izan ditu. Trafiko gehien izan duen hilabetea urria izan da 34.695 bisita kopuruarekin, batez ere, Berri Txarrak taldearen bigarren singlea, ‘Lemak eta aingurak’ kantua, Badok-en bidez zabaltzeari esker.\nHona hemen aurkezpenean erakutsitako diapositibak:\nBadok-en aplikazioaren aurkezpena Durangoko Azokan from pellourzelai\nJon Eskisabelek nabarmendu duenez, Badok lortzen ari da tresna garrantzitsu bat izaten euskal musikarientzat. “Musikariek beraiek eskertzen digute eta galdetzen digute nola egin behar haien musika Badok-en agertzeko”, azaldu du Badok berritzea euskal musika “aro digitalera” egokitzeko saio bat da, eta azken hilabeteotako datuen arabera, emankorra gertatzen ari da, Jon Eskisabelen ustez.\nMartxelo Otamendi BERRIAko zuzendariak euskal kulturaren alde egindako ekarpentzat jo du Badok, bere sorreratik. Halaber, garai berrietara egokitzeko ahalegina nabarmendu du. “Badok bezalako ekarpenak posible dira, Berriak lagun asko dituelako, berrialagunen komunitateak posible egiten du bidean aurrera egiten”.\nDohainik deskargatu daiteke Google Play eta Apple Store dendetan. Aplikazioa irekitzean, edukiak ageri dira, azken kantu eta bideoetatik hasita. Scroll horizontalaren bidez, azken hamar kantuak eta azken hamar bideoak ikusi eta aukeratu ahal dira. Scroll bertikalaren bidez, Badok-en atal nagusien azken edukietara iritsiko da: Azkenak, Zerrendak, Aldizkaria eta Zuzenean. Goiko aldean, menua irekitzeko botoia eta bilatzailea aktibatzeko botoia daude. Musikariak atalera sartzeko, menutik aukeratuz edo bilatzailea erabiliz egin daiteke.\nTalde edo artista bakoitzak bere txokoa dauka, web bertsioan bezala: diskografia osoa, gehien entzundako kantuen zerrenda, biografia, bideoak eta talde erlazionatuak. Diskografiak egilearen disko guztiak erakusten ditu, eta disko bakoitzak bere kantu guztiak.\nGaur egun, 428 talde edo artista, 2.075 disko eta 19.536 kantu daude katalogatuta Badok-en. Kantu horietatik guztietatik, 13.292 abesti entzugai daude, plaforma digital ezberdinak erabilita. Badok-en aplikazioan musika entzuteko, kantu bakoitzaren pantailatik egin behar da. Entzuteko modua soinu iturriaren arabera aldatuko da. Badok-ek honako musika iturri hauek erabiltzen ditu: Badok, Bandcamp, SoundCloud, Youtube, Deezer eta Spotify.\nMusika iturria Badok, Bandcamp edo SoundCloud bada, kantuaren irudian play botoi berde bat agertuko da, eta bertan ukituz Badok-en erreproduzitzailea aktibatuko da eta hasiko da entzuten. Aipatutako iturria duten kantuekin zerrendak osatu ahal dira, + sinboloa erabilita, eta erreproduzitzailearen bidez kantutik kantura pasa edo zerrenda ezabatu ahal da. Erreproduzitzailea kendu nahi izanez gero, zerrenda ezabatu besterik ez da egin behar.\nMusikaren iturria Youtube denean, Entzun Youtuben izeneko botoi bat agertu da, eta bertan ukituta Yotuberen aplikazioa ireki eta bertan entzungo da kantua. Musikaren iturria Deezer edo Spotify bada, Entzun Deezerren edo Entzun Spotifyn botoiak agertuko dira. Horietan ukituta dagokion aplikazioa irekiko da, baina kantua entzun ahal izateko beharrezkoa da aipatutako plataformetan premium kontu bat izatea.\nAzkenik, Badok aplikazioak kantuak, diskoak eta zerrendak banatzeko aukera ematen du: Facebook, Twitter, posta elektroniko, SMS edota Whatsappen bidez.\nberria berritzen 2014-12-16 2014-12-16\nAbout berria berritzen\nView all posts by berria berritzen\nBerri Txarrak taldearen erakarmena\nZure Korrikako argazkiak BERRIAn, Instagramen bidez\nBLOG BAT, BERRIA-REN BERRI IZATEKO\nHedabideen etorkizuna berrikuntzara lotuta dago. Berria etengabeko berrikuntza garai batean murgilduta dago eta blog hau aldaketa horien berri emateko eta irakurleekin konpartitzeko espazioa da. Komunikazio espazio bat elkarren berri izateko, Berria hobetzeko helburuarekin.\nAntton(e)k «Etengabe egokituko den webgunea egin nahi dugu, dinamikoa eta modernoa» bidalketan\nPatagonia(e)k Irakurleek gustura hartu dute beta bidalketan\nZigor(e)k Beta bertsioaren gakoak bidalketan\nPello Urzelai(e)k Beta bertsioaren gakoak bidalketan\nMikel Irizar(e)k Beta bertsioaren gakoak bidalketan\nargazkigintza Badok Berria Berri Txarrak Deezer diseinua egileak euskal musika euskara Facebook First Tweet hedabideak Instagram Korrika kultura Loraldia sailak Spotify Twitter


Zure Laudio » Laudio 2025ko oinarri estrategikoen definizio prozesuaren giltzarri den parte-hartzea, maiatzaren 22an abiarazi da, prozesu osoan zehar modu ezberdinetan mantenduaz.\nLaudio 2025ko oinarri estrategikoen definizio prozesuaren giltzarri den parte-hartzea, maiatzaren 22an abiarazi da, prozesu osoan zehar modu ezberdinetan mantenduaz.\nMaiatzaren 22an, batzarrera joandako pertsonak tokiko foro estrategikoa osatzeko 10 parte-hartzaileak proposatu ahal izan dituzte, Laudio 2025eko oinarri estrategikoen definizio prozesuan elkarrizketatuko diren beste 5 pertsonekin batera.\n22ean izandako batzarrean elkarrizketatuak izango diren eta tokiko foro estrategikoan parte hartuko duten pertsonak bozkatu ahal izateko, orri batzuk banatu dira, izen berriak proposatzea posible izango direlarik aldi berean.\nAuzoko foroak, ekainean osatuko direnak, eta sektore foroak, udazkenean sortuko direnak, prozesuaren beste oinarri garrantzitsuak izango dira.\nEkainean sortuko dira auzoetako foro estrategikoak, auzo bakoitzeko ikuspuntutik habiatuta, Laudioko etorkizuneko ikuspegia lantzeko helburuarekin.\nLaudio osatzen duten auzo bakoitzaren etorkizuneko estrategiari buruzko gogoeta bultzatzeko oinarriak definitzeaz gain, eta hauek sendotuko dituzten nortasun, jarduera eta garapenaren bilaketarekin batera, Laudioren etorkizuna aztertuko da bertan bizi garen pertsona guztien taldea bezala.\nAuzo bakoitzeko sektore guztietako ordezkari diren pertsonak parte hartu dezakete auzoetako foro bileretan, bertara gerturatu nahi duten pertsona guztiekin batera; egunerokotik harantz pentsatuaz, etorkizunerako erronkei erantzuteko auzo bakoitza prestatuaz, lehentasuna Laudioko hiritarrei emanaz.\nUrrian Laudio 2025eko Oinarri Estrategikoko lan foro sektorialak jarriko dira martxan. Foro hauetan, adostutako eta desiratutako eszenarioa lortzea ahalbideratuko dituzten proiektu estrategikoak landuko da.\nProzesu guztian zehar, honi buruzko informazio eta dokumentazio guztia www.laudio2025.net web orrian egongo da eskuragarri, Laudioko udaletxeko web gune bertatik posible izanaz bertara sartzea. Gainera, mota guztietako ekarpenak egin daitezke gune horretan prozesuaren hasieratik.


Azterketa baten arabera, Europako eskualde batek jasango ditu gehien berotze globalaren ondorioak. | Consumer\nAzterketa baten arabera, Europako eskualde batek jasango ditu gehien berotze globalaren ondorioak.\nUr-hornidurako arazoak dituzten eremuetan bizi den Mediterraneoko populazioa %38 handituko da 2080rako.\nAtzo jakinarazi zen nazioarteko azterlan baten arabera, Mediterraneoko eskualdea izango da Europan berotze globala gehien sufritzen duena. Europako 16 ikerketa-institutuk egin dute txosten hori, eta “Science” aldizkarian argitaratu da. Klima-aldaketak Mendebaldeko Europan 2080rako izan duen eraginaren iragarpen zehatzena da.\n“Europako eskualde guztien artean, mediterraneoa da klima-aldaketarekiko ahulena”, diote ikerketaren egileek. Europako beste leku batzuetan, altitude txikian dauden eski alpetarren estazioak negoziorik gabe geldituko dira, basoak handituko dira, animalia eta landare espezie asko iparralderantz mugituko dira eta neguko uholdeek okerrera egingo dute Rinetik Rodanora.\n“Inpaktuak hauek dira: ur-eskasia, baso-suteen arriskua handitzea, zuhaitz-espezie tipikoen banaketan iparralderantz joatea eta nekazaritza-potentziala galtzea”, diote lanean. Europako Batasuneko mendebaldeko 15 herrialdetan eta kide ez diren bi herrialdetan, Suitzan eta Norvegian, egingo da azterketa, eta 2080an tenperatura 2,1 eta 4,4 gradu Celsius igoko dela aurreikusten da.\nEskualde menditsuak ere bereziki ahulak izango lirateke, hala nola Alpeak, elurra izateko altueraren igoeragatik, Alemaniako Klima Aldaketaren Eragina Ikertzeko Postdam Institutuak eta Herbehereetako Wageningengo Unibertsitateak zuzendutako txostenaren arabera.\nEuropako hegoaldean euri gutxiago egitea eta bero-boladen arriskua handitzea aurreikusten du azterlanak, 2003an bezala, 35.000 lagun hil baitziren. 2080rako, Mediterraneoko populazioaren %14 – %38 gehiago ur-horniduran arazoak dituzten eremuetan biziko da. Gainera, Espainian, Frantzian, Italian eta Grezian ohiko zuhaitz mediterraneoak hazten diren eremuak murriztuko dira.\nAitzitik, Europako iparraldeko zati handi batek euri gehiago izango luke eta basoak bere osotasunean handituko lirateke, txostenaren arabera. Iparralderago dauden lurrak ez dira egokiak uzta berrietarako; uholde ohikoenak eta espezie-moten aldaketak, ordea, kaltegarriak izan daitezke, esan zuen Dagmar Schroeterrek, Postdam Institutuko azterlanaren egile nagusiak.\nberoketa Global-eu mediterráneo-eu


hasiera > kulturea > kulturbiz\tKulturea\t2012-07-12\nEuskal Kostaldeko museo eta intepretazino zentroetako eragileak Lekeition batu dira alkarlana bultzatzeko Museo eta interpretazino zentroen mahai teknikoa eratu da, alkarlana eta komunikazinoa indartzeko eragile guztien artean, kultur eragileen ekarpenak batzeko eta sare lana indartzeko turismo arloaren garapena lortzeko.\nIruzkinak 0\t2012-07-11\nArte eta kultura industriak 463 miloe euroko diru-sarrerak izan zituan 2009an\nArte eta kultura industriak 463 miloe euroko diru-sarrerak eta 3.000 lanpostu sortu zituen, 2009. urteko Kultura Arteen eta Industrien Estadistikeari buruzko datuen arabera. Antonio Rivera Eusko Jaurlaritzaren Kultura, Gazteria eta Kirol sailburuordeak, Mikel Toral Kulturaren Sustapenerako zuzendariak eta Xavier Fina azterlanaren koordinatzaileak aurkeztu ditue emoitzak.\n'Mundua aldatzeko ideiak' topaketetako pentsalariek gizarte-eredua berrikustea eskatu dabe\nEusko Jaurlaritzearean 2012 Fundazinoan Mundua aldatzeko ideiak izeneko topaketak egin zituan Bilbon garagarrilaren 5etik 7ra bitartean. Kulturea eta jakintzearen arloko pentsalariak ondorio honetara ailegau dira: Egungo gizarte-eredua ultraliberala, bertikala eta insolidarioa barrikusi egin behar da. Gehiago\nGaur Bilbon hasiko dan 'Mundua Aldatzeko Ideiak' nazinoarteko topaketearen lehenengo jardunaldiko ponentziak aurkeztu ditue\nGaur, prentsaurrekoan, Nikaraguako idazle eta saiogile Sergio Ramírezek eta Alfredo Jaar artista, arkitekto eta zinemagile txiletarrak komunikabideen aurrean azaldu ditue topaketa honetara ekarri dituen ponentziak, Demokrazia, gizarte-garapenaren faktore hirugarren munduko herrialdeetan eta Zaila da izenburukoak, hurranez hurran.\n'Fun & Serious Game Festival' bideojoko jaialdiak bere kartel ofiziala dauka honezkero\nRaúl Rodriguez Zabalza diseinugile grafikoa Fun & Serious Game Festival bideojoko jaialdiak bere kartel ofiziala hautatzeko egin dauen lehiaketearen irabazlea izan da. Kartel hau, Jaialdiko bigarren edizinoaren irudia izango da.\nIruzkinak 0\t2012-07-02\nGuillermo Martinez idazle eta matematikari argentinarraren azken liburuaren aurkezpena Bilbon\nGuillermo Martínez, Bilbora etorri da egunotan bisitan, EHU-k konbidauta, BizBAK 2012 udako ikastaroetako batean parte hartzeko. Izan be, garagarrilaren 4an eta 5ean, Cultura con M de Matemáticas: una visión matemática del arte y la cultura izenburuko ikastaroan hartuko dau parte.\nIruzkinak 0\tkulturea atalean. 739 artikulu (1) agendea\n'Egunsenti berri baten bila', Zain laukote berriztarra... - 264 aldiz\n'Kaskonduen' finala prest - 221 aldiz\nEuskerearen aldatza leuntzeko asmoz egingo dabe maiatz... - 192 aldiz


Lehen mailako arreta arrisku bizian - leihoa.info\n2020 July 5, Sunday 2020 July 6, Monday adminIritzia, Sarrera\nMiren Edurne UgarteI Leioako Osasun Zentroko medikua (*)\nGarai aldrebes hauetan, askotan egon gara osasun-langileok guztion ahotan. Gehienetan, pandemian egindako lana goraipatzeko eta eskertzeko izan bada ere, ezin dugu ahaztu orain aste batzuk komunikabideren batek kaleratutako osasun-langileen soldaten gaineko informazioa. Badirudi horren asmoa gizarteari pribilegiatuak garela helaraztea zela, baina dirusarien zifra horiek egiatik ezer gutxi zuten, jakina.\nOrain dela gutxi ere, Lehen Mailako Arretako langileak kritikatuak izan gara kontsulta telefonikoak baino ez ditugulako egiten, gure pazienteen kalterako, baina aurrez aurreko kontsultak bertan behera uztearena ez da gure erabakia izan, Osakidetzako agintariena baizik, konfinamenduaren goiburua “Geratu etxean” dela argudiatuz.\nHori bai, egunero, eta atsedenik gabe, pazienteak telefonoz artatu eta haiek ikusi gabe erabaki zailak hartzeaz gain, gaixoak osasun zentroan edota haien etxeetan ikusi ditugu beharrezkoa izan dela iruditu zaigun guztietan. Eta hori gutxi balitz, txandak egin behar izan ditugu “osasun-zentro zikinetara” joateko, non Covid-19aren infekzioa izateko sintoma susmagarriak dituzten pazienteak diagnostikatu eta tratatu behar izan ditugun, osasun-zentroan bertan edota haien etxeetan.\nAurrez aurreko kontsultak bertan behera uztearena ez da gure erabakia izan, Osakidetzako agintariena baizik. Hori bai, egunero, eta atsedenik gabe, pazienteak telefonoz artatu eta haiek ikusi gabe erabaki zailak hartzeaz gain, gaixoak osasun zentroan edota haien etxeetan ikusi ditugu beharrezkoa izan dela iruditu zaigun guztietan.\nBitartean, gure eguneroko lan-karga jatorrizko osasun-zentroetan gainerako lankideek hartu behar izan dute haien gain. Adibide bat jartzearren, Leioako Osasun Zentroan orain aste batzuk lau langile joan ginen Areetako Osasun Zentrora “Covid” izeneko kontsulta egitera, eta lau pertsona horien falta ez da inola ere ordezkatu.\nOsasun-langileak komunikabideetan aipatu edo txalotu dituzten gehienetan, jendeak Urgentzietako edota Zainketa Intentsiboetako Unitateetako profesionalak izan ditu buruan. Egia da Lehen Mailako Arretako langileen lana oso isila izan dela, oharkabea, agian, baina hantxe egon gara sintoma arinak zituzten pazienteak kontrolatzen, isolatzen eta aholkuak ematen, eta okerrera egiten zutenean ospitalera bidaltzeko erabakiak hartzen. Horren berri, haiek, gure pazienteek, baino ez dute izan. Lan isil baina jarraitu horrek deskonfinamenduaren eta normaltasun berriaren fase honetan ere darrai.\nDeskonfinamenduaren sasoi honetan ikus-entzuleek berrio eduki dute Lehen Mailako Arretaren berri: fase batetik bestera pasatu ahal izateko derrigorrezkoa omen zen %10eko indartzea Lehen Mailako Arretan. %10eko indartzea?. Nola indartu pandemia baino lehen Osakidetzako gestio txarrak zeharo txikitu duen Lehen Mailako Arreta? Osakidetzako gestoreen obsesio patologikoa gastua kontrolatzea baino ez da izan, eta lortutako akordio gehienak ez dituzte bete. Orain urte batzuk, sendagile eta erizain bakoitzak artatu behar zituen pazienteen kopurua (kupoa) 1.400era murriztea lortu genuen, epe ertainera 1.200ekoak izateko itxaropenarekin, baina, gaur egun, 1.600 paziente pasatxo ditugu. Horretaz gain, laneko bajak edo oporraldiak ez ordezkatzeko joera sistematikoa da gurean, eta kasurik onenean, ordezkoren bat bidaliz gero, bi edo hiru kontsulta batera egiteko izan ohi da. Horixe da modako politika ezaguna: txapela batekin hiru buru estaltzearena. Horrek norberaren pazienteak artatzeaz gain falta diren lankideenak artatu beharra ekartzen du, jakina.\nHiru erizain gestore kontratatu dituzte kasu eta kontaktuen jarraipen telefonikoa egiteko Uribe eskualdean (30 Osakidetza osoan).Edozeinek asma dezake ze portzentaje den hori, baina ez da % 10ekoa, jakina. Hau dena ikusita, oso galdera erraza egin nahiko genieke kontseilariari eta Uribe ESIko goi karguei: zer kontatu diozue Madrilen Lehen Mailako Arretaren indartzearen gainean deskonfinamenduaren fase batetik bestera pasatzeko irizpideak ebaluatzen zituen komiteari?\nOrain dela urte batzuk, krisi sasoian, ez ordezkatzeko argudioa diruaren falta zen, baina orain politikoki zuzenagoa den azalpena aurkitu dute gure gestoreek: “ez dago ordezkorik”. Tamalez, hori kasu askotan egia izaten da, sendagile zein erizain asko, urtetan lan-baldintza oso prekarioetan ordezko bezala aritu eta gero, Osakidetzatik kanpo lan egitea erabaki baitute (mutuetan, klinika pribatuetan zein Europar Batasuneko bestelako herrialdeetan). Hala ere, nahiz eta administrazio-laguntzaileen kontratazio-zerrendetan langile faltarik ez egon (eta, beraz, “ez dago ordezkorik” argudioa lekuz kanpo egon), estamentu horretan ere joera inor gutxi ordezkatzea izan ohi da. Eta hau guztia nahikoa ez balitz, esan behar dugu Osakidetzan langileok aspaldian ez dugula ganorazko etengabeko prestakuntzarik jasotzen; Covid-19-aren eta bere ondorioen gainean eman diguten informazio eta prestakuntza bakarra posta elektronikoz bidalitako hainbat protokolo izan dira. Hori bai, astero protokolo desberdin bat (askotan aste berean protokolo bat baino gehiago), eta haien artean zeharo kontrajarriak. Baina ez dute inoiz gure iritzia kontuan hartu, ezta gure kexak entzun ere egin. Ez gaituzte inoiz aintzat hartu.\nOrain arte aipaturiko guztiagatik pasa den urteko udaberrian lanuzteak konbokatu genituen, baina tamalez, ordutik hona egoerak onera egin beharrean, txarrera egin du nabarmen. Izan ere, Osakidetzak badu bere “deskonfinamendu” plan propioa, Lehen Mailako Arretaren zeharo desegitea ekarriko duena, alegia. Eta horretan Uribe eskualdeko gestoreak arituak dira. Zertan geratu da hainbeste aldiz aipaturiko Lehen Mailako Arretaren indartzea? Bada, hiru erizain gestore kontratatu dituzte kasu eta kontaktuen jarraipen telefonikoa egiteko Uribe eskualdean (30 Osakidetza osoan). Edozeinek asma dezake ze portzentaje den hori, baina ez da % 10ekoa, jakina. Eta postrerako, Uribe eskualdeko zentro gehienetan uda honetan sendagileentzako ordezkapenak 0 izango direla komunikatu digute, jadanik, baita administrari eta erizain ordezko oso gutxi bidaliko dituztela ere. Hau dena ikusita, oso galdera erraza egin nahiko genieke kontseilariari eta Uribe ESIko goi karguei: zer kontatu diozue Madrilen Lehen Mailako Arretaren indartzearen gainean deskonfinamenduaren fase batetik bestera pasatzeko irizpideak ebaluatzen zituen komiteari?\nEzin dugu gehiago. Oso nekatuta gaude, baina gure jarrera eta borondate ona dez dira aldatuko. Horregatik, hainbeste txalotu gaituzuen zuei guztioi, hausnartzeko eskatzen dizuegu, hain preziatuak diren gure osasun publikoko zerbitzuak ez uzteko kalitateari erreparatu gabe buruan gastua murriztea baino ez duten horien eskuetan.\nBukatzeko, ez gara gehiegi luzatuko gure egunerokoan erabakiak hartzeko eskura ditugun proba diagnostikoen fidagarritasun eskasaz, ezta pandemiaren hasieran erabiltzen genituen babes-neurrien prekarietateaz ere. Inork ez dio bere buruari galdetu zergatik dugun osasun-langile kutsatuen kopururik handienetakoa Europan?\nEzin dugu gehiago. Oso nekatuta gaude, baina gizarteari esan nahi diogu oztopo hauen guztien gainetik gure jarrera eta borondate ona ez direla aldatuko, eta berriro ere, zuekin egingo dugula txalo. Horregatik, hainbeste txalotu gaituzuen zuei guztioi, hausnartzeko eskatzen dizuegu, hain preziatuak diren gure osasun publikoko zerbitzuak ez uzteko kalitateari erreparatu gabe buruan gastua murriztea baino ez duten horien eskuetan.\n(*) Agiria Uribeko ESIren beste 101 osasun- eta administrazio-langilek ere sinatua da


Zein dira merkeak eta zein garestienak bidaiatzeko? | Consumer\nZein dira merkeak eta zein garestienak bidaiatzeko?\nHelmuga aukeratzeko orduan, komeni da kontuan hartzea dibisaren kotizazioa, eta aurten merke aterako da Hungariara edo Brasilera joatea, eta oso garestia da Erresuma Batura edo Japoniara joatea.\narabera: Ostirala, 2012ko abuztuaren 17a\nAurten, Europako krisiak udako oporretarako helmuga hautatu arte konplikatzen du. Azken urteotan, euroak dibisa ugariren aurrean zuen sendotasunak (dolarraren eta libera esterlinaren aldean, adibidez) espainiar asko bultzatu zituen txanpon horien jatorrizko herrialdeetara egindako bidaiak planifikatzera, txartelen merkatzea aprobetxatzeko. 2011n, euro baten truke 1,39 dolar eta 0,90 libera ematen zituzten. Aurten, ordea, euro batek 1,22 dolar eta 0,78 libra besterik ez du balio. Eurogunetik kanpo oporretara joateko aukeratzerakoan, komeni da dibisaren kotizazioa kontuan hartzea. Tokiren batean lehentasun nabarmenik ez badago, interesgarria izan daiteke moneta merke bat duen merkatu baterantz joatea planifikatzea. Zein dira?\n1. Dibisa merkeagoak dituzten herrialdeak\nDuela urtebete baino merkeago ziren dibisak dituzten tokiak aurkitzeko, aipatutakoekiko garapen maila txikiagoko herrialdeetara joan behar da. Azaleratzen ari dira Hego Afrika, Txekiar Errepublika, Polonia, Hungaria edo Brasil, eta, euroaren aurrean, bakoitzak bere dibisak erori ditu. Horrenbestez, leku horietan egonaldia eta erosketak egitea askoz ere merkeagoa izan daiteke aurten.\nAfrikan, aurten lehiakorragoak dira Hegoafrikara egindako bidaiak, euroa % 3 ingurukoa izan baita.\nEuropatik irten gabe, hainbat tokik beren dibisa hartu dute. Iaz, euro bat 24,07 Txekiar koroaren truke trukatzen zen; orain, berriz, 25,40 euro trukatzen ziren, hau da, moneta bakarrerako % 5,52ko estimazioa. Irabazirik handiena da hungariar florina aldatzean. 2011n, euro baten truke, 268 lore ematen zituzten. Gaur egun, 284,50 euro, hau da, %6,15 garestitu da. Hungariara bidaiatzea lehiakorragoa da orain.\nEta gauza bera gertatzen da Ziprerekin ere. Eurogunean parte hartu arren, bere erreferentzia-dibisa oraindik Chipriota liburuxka da, %2 inguru depreziatu dena, azken urtean euroaren aldean. 2011ko uztailean, euro baten truke, 0,58 lipriota lortzen ziren. Gaur, 0,59.\nLatinoamerikako kasurik nabarmenena Brasilena da. Iaz, euro baten truke, Brasilgo 2,27 erreal zeuden. Aurten, 2,47 errealen truke trukatuko da. Horrek %8ko igoera dakar euroan. Brasilen eta hango hirietan egotea askoz ere ekonomikoagoa da aurreko ekitaldiarekin alderatuta.\nAfrikan, aurten lehiakorragoak dira Hegoafrikara egindako bidaiak. Euroa% 3 ingurukoa izan da, eta Hego Afrikako ransa, berriz, azken hamabi hilabeteetan. Gaur, txanpon bakarraren truke 10,04 rans emango dira.’ 2011n, Hego Afrikako 9,78 rans egiten zituen.\n2. Herrialde neutroak\nDibisak ia ez dira aldatu euroaren aldean, eta, beraz, turisten erosketak antzekoak izango dira ikuspuntu horretatik. Nolanahi ere, bidaiatzeko orduan, dibisaren kotizazioaz gain, garrantzitsua da herrialde bateko inflazioa zenbat handitu den begiratzea, aurreztaileen poltsikoan eragin zuzena duen alderdia baita.\nDestino neutroen artean (euroaren aldean, kotizazioa gutxi aldatzen da) Suitza, Danimarka eta Errusia daude. Suitzaren kasua nahiko berezia da. Franko suitzarra moneta-gaietako babesleku klasikoetako bat da, bere ekonomiaren ezaugarri den zerga-egonkortasun eta -diziplina zurrunagatik. Dibisaren indarra, dolarraren edo euroaren aldean, topikoa da.\nBaina Suitzako Frankoaren estimazio gogorra geldiarazteko eta bere ekonomia gehiegi berotzea saihesteko, herrialdearen inflazioan eta lehiakortasunean ondorio kaltegarriak izanik, iaz Suitzako Banku Nazionalak (SNB) erabaki zuen frankoaren fluktuazioa “blokeatzea” euroaren aurrean. 2011ko irailean, gutxienez 1,20 franko suitzar ezarri zituen euro bakoitzeko. Abuztuan, euro bat 1,17 franko suitzarrekin aldatzen zen. Gaur, blokeatu ondoren, 1,20 franko suitzarretan dago instalatuta. Suitzako frankoarekin alderatuta, euroak duen estimazio txiki hori aprobetxatu egin dezakete aurten Alpinoko herrialdera joan nahi duten bidaiariek. Moneta-aldaketa nahi duzun unean egin dezakezu, egun batzuetako pasabidea aprobetxatzeko galtzeko edo irabazteko beldurrik gabe. 2011ko irailetik aurrera, euro bat 1,20 franko suitzarrekin aldatuko da, eta horrela mantenduko da Suitzako Banku Zentralak erabakitzen duen arte.\nDanimarkari dagokionez, iaz euro bat Danimarkako 7,45 koroarengatik aldatzen zen, eta gaur egun inguru horretan bertan mugitzen da ia (euro bat 7,44 koroarentzat, hau da, %0,13ko balio-galera txiki bat euroarentzat). Eskandinaviako herrialde horretako erosketak ez dira ia garestitu dibisa aldatzeko irizpidea kontuan hartuta. Antzeko zerbait gertatu da Errusian. 2011ko udan, euro bat merkatuan 38,58 ilehori errusiarrekin aldatzen zen. Gaur, 39,80.\nAzaleratzen ari den planoan, Polonia da bere dibisa gutxien mugitu den herrialdeetako bat euroaren aurrean. 2011ko udan, moneta bakarra 4,15 zloty poloniarrekin trukatzen zen. Aurtengo udan 4,16 inguru negoziatzen da.\n3. Gehien garestitu diren lekuak\nAzken urtean dibisak gehien ikusi dituzten herrialdeak Estatu Batuak, Erresuma Batua, Japonia, Eskandinaviako herrialdeak (Norvegia, Danimarka, Suedia), Kanada, Australia… Oro har, euroguneko krisiak, non zenbait herrialdek erreskatea edo diru-laguntza eskatu duten, sinesgarritasuna galdu du euroaren proiektuari eta denboran duen jasangarritasunari dagokienez. Merkatuko emaitza hondatzailea izan da: monetak bere balioaren% 12 galdu du azken urtean dolarraren aldean.\nEuroak bere balioaren% 12 galdu du azken urtean dolarraren aldean\nInbertitzaileek txartel berderako inbertsioak zuzendu dituzte, babes-txanpon nagusitzat hartuta, kaudimen eta segurtasun handiagoa ematen dutelako. Euroguneko egoera ekonomikoak (atzeraldian dauden zenbait herrialdek eta beste herrialde garatuek baino hazkunde-aurreikuspen pobreagoek) ere presio baxua eragin du dibisaren gainean. Erresuma Batua, Estatu Batuak eta eurokoak ez diren Europako beste herrialde batzuk, hala nola Norvegia edo Suedia, kaudimen handiagokoak dira orain. Japoniarekin gauza bera gertatzen da.\nDuela urtebete, euro baten truke 1,40 dolar, 111 yenes, 7,45 koroa daniar, 0,90 libera esterlinas 9,20 koroa suediar, 7,77 koroa norvegiar, 1,31 dolar australiar eta 1,35 dolar kanadar ematen zituzten. Gaur egun, euroa trukatu egingo da: 1,22 dolar, 97 yenes, 7,44 koroa daniar, 0,78 libera esterlinas, 8,60 koroa suediar, 7,47 koroa norvegiar, 1,19 dolar australiar eta 1,24 dolar kanadar.\nDatu horiekin, Erresuma Batua eta Japonia dira dibisak gehien garestitu dituzten herrialdeak. Libra esterlinak eta yenek iaz baino% 13 gehiago balio dute aurten; beraz, askoz garestiagoa da leku horietara joatea. Dolarra %12 garestitu da. Australiak ere erakargarritasuna galdu du Europako turistarentzat. Australiako dolarra %8,25 garestiagoa da aurten aurreko ekitaldian baino. Eta gauza bera gertatu zen Kanadan, haren dibisa% 9,42 izan baita moneta bakarraren aldean. Suedian erosketak egitea% 6,52 garestiagoa da, dibisa garestitu egin delako.\nIndarra hartzen ari diren herrialdeen artean, Argentina edo Mexiko bezalako merkataritza estradudunarekiko mendekotasun nabarmena dutenek ere beren dibisak garestitu dituzte. Euroak ere balioa galdu du Argentinako eta Mexikoko pisuen aldean. 2011n, euro bat aldatu zen: 5,85 argentinar eta 16,55 peso mexikar. Gaur egun, 5,59 pisu argentinarrek eta 16,23 pisu mexikarrek gutxiago ematen digute. Argentinako pisuari dagokionez, balio-galera %4,44koa izan da, eta Mexikoko pisuari dagokionez, berriz, 1,93koa.\nLibra esterlinak eta yenek iaz baino% 13 gehiago balio dute aurten\nEra berean, egonaldiak garestiagoak dira uda honetan Kolonbian, Paraguayn, Bolivian eta Ekuadorren. Euroak, adibidez, bere balioaren %12 galdu du Kolonbiako pisuaren aldean, edo %17 Peruko sole berrien aldean.\nAurten ere Txilerako bidaiak askoz garestiagoak dira. Euroak ia %10 galdu du Txileko pisuen aldean. Txileko ekonomia indar izugarria erakusten ari da, eta horrek ez du zerikusirik Europako ahultasunarekin. Aurtengo udan, euro baten truke, Txileko 595 pisu lortu dira. 2011ko udan, 657 pisu zituen.\nHego Korea ere nahiko garestitu da. Bere txanpona, Hego Koreako won-a, ia %7 estimatu da euroaren aldean urtebetean. 2011ko uztailean, merkatuan euro bat ordainduta, Hego Koreako 1.497 won lortu ziren. Gaur, 1.399 wons besterik ez da izango.’\ndibisak dolar euro merkeak


Lehia, aldarrikapenen artean | Kirola | Berria\nGaur hasi eta uztailaren 7ra bitarte jokatuko da Frantzian eta Bretainian Munduko Kopa. Zortzigarren aldia du txapelketak, eta bertan 24 selekzio ariko dira lehian. Ameriketako Estatu Batuak, Frantzia, Alemania eta Japonia dira titulua eskuratzeko hautagai nagusiak.\nAntolakuntzako langile bat Munduko Koparen garaikurra jartzen, atzo Parisen egindako emakumeen futbolari buruzko bilkuran. CHRISTOPHE PETIT / EFE Tamaina handiagoan ikusi\nTitulua irabazteko hautagai nagusia Ameriketako Estatu Batuak dira. Orain arte, zortzi Munduko Kopa jokatu dira, eta hirutan izan da txapeldun. Zelai erditik aurrera Alex Morgan, Tobin Heath, Christen Press, Carly Lloyd—2015eko finalean hiru gol sartu zituen—, Megan Rapione eta halako jokalari erabakigarriak ditu. Azkenaldian, ordea, Jill Ellis hautatzaileak hamaikako finko bat aurkitzeko zailtasunik izan ditu, eta aldaketak egiten ari da etengabe. Gainera, hainbat jokalari min hartuta egon dira, eta ez daude sasoi betean: adibidez, Lindsey Horan eta Kelley O'Hara.\nHegoafrikak, Eskoziak, Txilek eta Jamaikak debuta egingo dute Munduko Kopa batean. Oso berezia da Jamaikaren kasua. Izan ere, gobernuak finantzaketa kendu eta gero, Cedalla Marleyren —Bob Marleyren alaba— babes ekonomikoari esker lortu zuten sailkapen fasean parte hartzea. Talde oso gaztea da, eta jokalari gehienak diasporara joandako jamaikarren alabak dira. Horien artean bada gertutik zaindu beharreko izen bat: Khadija Bunny Shawrena. Aurrelariak hemeretzi gol sartu zituen sailkapen fasean, beste edozein jokalarik baino gehiago.


Buenos Aireseko 'Denak Bat Kultur Elkartea', euskal kultura eta musikaren aldeko elkarte berri bat\nDenak Bat Kultur Elkartearen kontzertu bat (argazkia arteimagen@arnet.com.ar)\nDuela urtebete sortu zen 'Asociación Cultural Denak Bat' elkartea, Xabier Iñaki de Arza Blancoren gidaritzapean, eta ordutik hona tailerrak eta kontzertuak eskaintzen dizkio euskal kolektibitateari. Azken kontzertua irailearen 6an izan zen, Buenos Aireseko Unibertsitateko Zuzenbide Fakultateko Auditoriumean. Bertan Jose Maria Usandizaga, Juan Crisostomo Arriaga eta Antonio Vivaldiren obrak aurkeztu zituzten Laura Deloguk, Verónica Canavesek eta Manuel de Olasok, Todos los Santos abesbatza eta Denak-Bat Camerata (Grace Medina concertino) lankide.\nBuenos Aires, Argentina. Duela urtebete, hamaika proiektu eta ekimenetan sartuta ibili ostean, Xabier Iñaki de Arza Blanco proposamen berri batekin hurbildu zitzaien bere senide eta lagunei: kultur elkarte berri bat sortzea Buenos Airesen. Elkartea, 2007ko azaroan sortu zen, “Denak Bat” izenarekin, izenak berak islatzen duen guztien engaiamendua azpimarratzeko. Izan ere, de Arzaren esanetan “proiektu kultural baten alde indarrak batzeak, oso aberasgarria izateaz gain, proiektu hori gauzatzen lagundu egiten du”.\nHasierako kideak hamar baino ez ziren, baina azken hilabeteotan, proiektua garatzen joan ahala partaide berriak emendatu zaizkie. Hiru tailer antolatu ditu orain artean Denak Bat erakundeak, denak Xabier Iñaki de Arza Blanco maisuaren gidaritzapean, kasuan kasuko arduradun aditu baten lankidetzarekin. Lehenengo tailerra ahots-teknikei buruzkoa izan zen eta apirilean abiaturik oraindik jarraitzen du, Pablo Pollitzer irakaslearen gidaritzapean.\nSegitzen duten tailer interesgarriak\nBigarren tailerra, musika italiarraz, Laura Sangiorgio sopranoak eta Manuel de Olaso klabeak eman zuten. Ikastaro honetan, Friuliren abestiak eta “villotas”, Doménico Zipoliren obrak eta Antonio Vivaldiren “Gloria RV 589” landu zituzten eta Buenos Aireseko Dante Alighieri elkartearen izen bereko egoitzan eginiko emanaldi bat ekarri zuen ondorio.\nAzken tailerra abuztuan garatu da eta euskal musikari buruzkoa izan da, Juan Crisostomo Arriaga eta Jose Maria Usandizaga musikagileen obra landuz. Aldi berean, hari-instrumento jotzaileek teknika eta interpretazioari buruzko eskolak ere eman dira. Arlo honetan, irakasleak Denak Bat Cameratako kideak izan dira, haien artean Grace Medina (concertinoa), Claudio Medina (biola) eta Edgardo Zollhofer (biolontxeloa).\nErakunde bakarra Diasporan\n“Euskal kultur erakunde asko daude Argentinan", azaldu dio EuskalKultura.com-i Silvina Novo Etchegoin Denak Bat Kultur Elkarteko diruzainak, "hala nola, Paraná-ko Urrundik, Lagun Onak Abesbatza, Euskaltzaleak, Laurak Bat... batzuk aipatzearren. Uste dugu, ordea, geure Kamerata proiektua bakarra dela Diaspora osoan. Euskadiko Orkestra Sinfonikoa hartua dugu eredu gisa. Izan ere aukera baliatu nahi dugu gure esker zintzoenak emateko lagun eta lankide izan ditugun erakundeei: Euskal Echea Ikastetxea eta Colegio de Todos los Santos, ikastaroak eta entseguak egiteko tokia utzi digutekako. Laguntza handia eskaini digu baita ere Eresbil euskal musika artxibo nagusiak, Fundación Vizcaina Aguirrek, Amalur S.A.k eta Jon Gurutz Uriarte Ordezkaritzak-ek; horietako arduradunak euskal komunitateko partaide direlako ezagutzen genituen eta aurrera egiteko behar genituen dirulaguntzen zati bat eskuzabalki ekarri didute".\nDenak Bat Elkarteak Buenos Aireseko Juan Ramírez de Velazco kaleko 356 zenbakian dauka egoitza. Elkartearekin kontaktuan jartzeko, hona euren helbide elektronikoa: culturaldenakbat@gmail.com.ar.


Silvia Triguerosek berriro ere historia egin du Tor de Geants proba gogorrean | Sports | Naiz\nSilvia Triguerosek berriro ere historia egin du Tor de Geants proba gogorrean\nBigarren urtez jarraian, korrikalari abadiñarrak 330 kilometro eta 25.300 metroko goranzko desnibela dituen lasterketa irabazi du. Gainera, errekor berria ezarri du: 85 ordu eta 23 minutu.\nANDONI ARABAOLAZA|12/09/2019 Updated at:\nSilvia Trigueros, helmuga puntua zeharkatzen (TOR)\nItaliako Aosta haranean antolatzen den Tor de Geants bezalako lasterketa batean bi urtez jarraian protagonista nagusia izatea ez da batere ohikoa. Eta hori diogu oso-oso muturrekoa den ibilbide bati egiten baitzaio aurre: 330 kilometro de 25.300 metroko desnibel positiboa.\nBaina lasterkari abadiñarrak hori lortu du; hots, Tor de Geants proban historia egitea. Hori gutxi ez, eta Triguerosek sailkapen nagusian seigarren postuan amaitu eta errekor berria ezarri du: 85 ordu, 23 minutu eta 15 segundo. Hamar minutuan hobetu du Francesca Canepak zuen denbora onena.\nErrekorrak aipatu ditugunez, esan behar dugu gizonezkoen mailan egun errekor hori duena Javi Dominguez dela. Duela pare bat urte, 67 ordu eta 52 minutuko denbora egin zuen. Aurtengo irabazlea, Oliviero Bosatelli, oso urruti geratu da: 72 ordu eta 37 minutu.\nHori guztia esan ondoren, ondoriozta genezake Tor de Geants lasterketak benetako euskal kutsua duela. Gogoratu behar dugu ere, Iker Karrerak 2013. urtean irabazi zuela. Beraz, hiru euskal lasterkarik Europan sona handia duen ultra distantziako lasterketa hau irabazi dute.\nJoan den igandean, eguerdiko 12etan, 72 herrialdetatik iritsitako 920 ultra zaleak Courmayeur herritik irten ziren. Lasterketaren lehen zatiari dagokionez, aipatu behar dugu korrikalariek asko sufritu zutela; izan ere, elurrari eta hotzari egin zioten aurre.\nTriguerosen estrategia bikaina izan zen oso. Nahiz eta iaz irabazi zuen, lasterketaren bezperan baieztatu zuen hamargarren ekitaldi honetan urrats kualitatibo bat egin nahi zuela. Hitz gutxitan esanda, bizkaitarren garaipenak ez du batere misteriorik izan. Ia-ia lasterketa osoa goitik behera menderatu du; hau da, ez du areriorik izan.\nSonia Furtado indar handiarekin hasi zen, eta 27. kilometroan ia hamar minutuko aldea ateratzen zien Jocelyne Pauly eta euskal korrikalariari. Lehen gauarekin, Trigueros lasterketaren buru jarri eta Pauly (1:30era) eta Furtado (2:30era) atzean utzi zituen. Hortik aurrera, abadiñarraren lasterketa monologo batean bihurtu zen. Bigarren gauan gero eta alde gehiago ateratzen zien.\nEta hirugarrenean egoera ez zen batere aldatu. Beno, zehaztu dezagun, aldatu zen bakarra izan zen Triguerosek sailkapen nagusiaren lehen postuetan burua sartu zuela. Hain zuzen ere, Top 10ean zegoen. Egunsentiarekin batera, Tor de Geants-eko protagonistaren lidergoa erabatekoa zen. Bigarren sailkatuari, Paulyri, lau orduko aldea ateratzen zion, eta zazpi Furtadori.\n+Helmugaratutako lehen gizonezkoek ez bezala, Triguerosek laugarren eta azken gaua behar izan zuen Courmayeur-era heltzeko. Asteazkenak ordubete eta 23 minutu bete zituenean, euskal lasterkariak Tor de Geants-en urrezko beste pasarte bat idatzita utzi zuen.\nBerriro gogoraraztea merezi du: bigarren urtez jarraian irabazi, errekor berria (85:23) ezarri eta sailkapen nagusian seigarren postuan amaitu du. Era horretara, Triguerosek Tor de Geants lasterketan izarrak (bi garaipen) diren Francesca Canepa, Lisa Borzani edo Annemarie Gross korrikalarien tokia hartu du.


Game Terrorismoaren aurkako gerra Online. Play for free\nGame Terrorismoaren aurkako gerra\nPlay jokoa Terrorismoaren aurkako gerra Online:\nGame Description Terrorismoaren aurkako gerra\nItzela, ez, besterik gabe, awesome jokoa online terrorismoaren aurkako gerra eskainia. Eragiketa kokaleku aukera handia. . Play jokoa Terrorismoaren aurkako gerra konektatuta.\nTekniko jokoa Terrorismoaren aurkako gerra ezaugarri\nGame Terrorismoaren aurkako gerra gehitu: 02.03.2011\nJokoa jokatzen: 5940 aldiz\nBezalako jokoa Terrorismoaren aurkako gerra Jokoak\nDeskarga jokoa Terrorismoaren aurkako gerra\nEmbed Joko Terrorismoaren aurkako gerra zure web orrian:\nJokoaren txertatu Terrorismoaren aurkako gerra zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Terrorismoaren aurkako gerra , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Terrorismoaren aurkako gerra -rekin, baita ere, jokoa jokatu zen:


Gutxieneko soldata hamabost euro igotzea ez da nahikoa ELAren eta LABen iritziz | Ekonomia | Berria\nGutxieneko soldata hamabost euro igotzea ez da nahikoa ELAren eta LABen iritziz\nHamabost euroko igoera «txikiegia» dela uste du ELAk. LABek uste du garaia heldu dela Hego Euskal Herriko gutxieneko soldata ezartzeko.\nPakistango behargin bat mahats bilketan, Lapuebla de Labarcan (Araba). David Aguilar / EFE Tamaina handiagoan ikusi\nELA eta LAB sindikatuak ez daude pozik atzo Madrilen Espainiako Gobernuak CCOO eta UGT sindikatuekin gutxieneko soldatarentzat adostutako hamabost euroko igoerarekin.\nIgoera oso murritza dela uste du ELA sindikatuak, eta igoera inflazioa baino askoz txikiagoa denez galera dakarrela langile klasearen erosteko ahalmenera. ELAk SMI lanbide arteko gutxieneko soldataren inguruko orain arteko aldarriak ekarri ditu gogora: «Gutxieneko soldata 15 euro igotzea oso urrun dago PSOEk eta Unidos Podemosek 2019ko akordioan agindutakotik; izan ere, akordio horretan 2020an 1.000 eurora iristeko konpromisoa hartu zuten, eta are urrunago dago iazko urtarrilaren 30eko greba orokorraren eskaeratik, zeinetan 1.200 euroko gutxieneko soldata eskatzen zen».\nELAren aburuz, «beste behin ere agerian geratu da elkarrizketa sozialak eta elkarrizketa hau osatzen duten sindikatuek ez dutela balio benetan langileen baldintza materialak hobetzeko. Elkarrizketa soziala, bai Hego Euskal Herrian, bai Espainiako Estatuan, lan eta gizarte eskubideak murrizteko (pentsioak murrizteko akordioetan bezala) edo, kasu honetan bezala, beharrezko lan eta gizarte aurrerapenei oztopoak jartzeko erabiltzen den tresna bat da».\nAtzoko akordioarekin aurrerapen sozialaren sentsazioa transmititu nahi izatea gaitzetsi du ELAk, «soilik patronalak ez duelako sinatu». Akordioarekin bat ez egiteko patronalaren arrazoiei buruz, ELAk gezurtatu egin du SMIaren igoerak kalte egiten dionik enpleguari. «2019an gertatutakoak erakusten du gutxieneko soldata igotzeak ez diola kalterik egiten enpleguari, kontrakoa baizik, eta, gainera, ondorio positiboak dituela Ogasunen eta Gizarte Segurantzaren diru bilketan».\nLAB: 1.400 euroko SMIa\nHamabost euroko igoerak «ez die erantzuten Hego Euskal Herriko langileen beharrei», LABen ustez. Sindikatuaren arabera, SMI lanbide arteko gutxieneko soldatak «ezin dio erantzun bertoko bizitzaren kostuari», eta garaia iritsi da Hego Euskal Herriko lanbide arteko gutxieneko soldata ezartzeko.\n«2020ko greba orokorraren ondoren eta haren indarra baliatuz, gehiengo sindikalak SMI propioa ezartzeko proposamena egin zion Confebaski, lanbide arteko akordio baten bitartez. Pandemia etorri zen, eta proposamen horrek ez zuen garapenik izan. Orain, momentua da eztabaida horri berriz heltzeko. Euskal Herriko biztanleria osoak beharrezkoa du».\nUrteetan Europako Eskubide Sozialen Gutunaren irizpideen araberako aldarria egin du LABek gutxieneko soldataren inguruan; hots, izan dadila batez besteko soldataren %60. Hortik, urteetan 1.200 euroko SMIa eskatu izan dute, baina, irizpide berari jarraituz, LABek uste du garaia dela kopurua eguneratzeko. «2021ean Hego Euskal Herriko gutxieneko soldatak 1.400 euro gordin izan beharko luke, 14 pagatan».\nBonu sozialaren babesean daudenek 90 euro jasoko dituzte gasa ordaintzeko\nIrune Lasa Imanol Magro Eizmendi\nHego Euskal Herriko energia kontsumitzaile zaurgarrienek argindar fakturaren %70erainoko laguntza jaso ahal izango dute negu honetan


"Uste dugu prozedura honetan hainbat eskubide urratuak izan direla" - Altsasu - Guaixe.eus\n"Uste dugu prozedura honetan hainbat eskubide urratuak izan direla"\nGuaixe 2019-09-18 09:11\nAltsasuko Auziko bigarren epaiketako une bat.\nEspainiako Auzitegi Goreneko Bigarren Salak, Zigor-arloko salak Altsasuko auzia aztertuko da gaur. Zortzi altsasuar auzipetuen abokatuetako bat Jaione Carrera Ziriza eta epaiketari buruzko argibideak eman dizkigu.\nZein dira epaimahaia osatzen duten epaileak?\nAntonio del Moral Garcia, Andres Palomo del Arco, Vicente Magro Servet (ponentea), Susana Polo Garcia eta Andres Martinez Arrieta (presidentea).\nFiskala zein izanen da?\nAkusazio partikularra eta herri akusazioa izanen dira?\nBai, izanen dira Covite eta Asociacion Unificada de Guardias Civiles. Baina gure helegiteen kontrako inpugnazioa defendatzeko. Beraiek ez dute Espainiako Auzitegi Nazionaleko azken epaiaren kontrako helegiterik tartekatu. Epai horren kontra defentsak aritu gara bakarrik. Guk gure helegiteak tartekatu genituen. Horren berri fiskalari eman zioten, inpugnatu zituen eta, ondoren, akusazio horiek guztiek fiskalak egin duen inpugnazio horiekin bat egin dute.\nSei abokatuek segitzen duzue?\nBai, Jose Luis Galan, Eva Gimbernat, Jaime Montero, Manuel Olle Sese, Amaia Izko eta ni gaude prozedura honetan.\nHaraino kasazio helegiteekin iritsi zarete. Zer da hori?\nTerrorismo akusazioak markatu izan du Espainiako Auzitegi Nazionalak epaitzea. Horrek ere markatu du gure defendatuendako izan diren zigor handiak. Espainiako Auzitegi Nazionalean, azkenean, terrorismo akusazioa bertan behera gelditu da, baina beraiek izan dira zigorra markatu dutenak. Horrek 2 eta 13 urte bitarteko espetxe zigorrak ahalbidetu ditu. Noski, gu ez gaude halako zigorrekin batere ados. Uste dugu prozedura honetan hainbat eskubide urratuak izan direla. Horren defentsan, sententzia horren kontra ere ariko gara. Hasiera batean, apelazioan aritu ginen, Espainiako Auzitegi Nazionaleko 1. sekzioak sententziaren kontra. Ondoren Apelazio aretoaren sententzia etorri da eta orain gorako instantzia batetara goaz, Espainiako Epaitegi Gorenera, kasazio helegitearekin.\nAbokatuek zer eskatzen duzue?\nAbsoluzioa. Eta horrek haien askatasuna ekarriko luke. Guk borrokatuko dugu benetan ez dela prozesu justu bat izan. Ez dela behar den bermeekin gauzatutako prozesu bat izan. Tarte horretan haien eskubideak urratuak izan direla, beraien errugabetasun eskubidea ere. Hori ere defendatu nahi dugu, zeharka bada ere, zeren Gorenak beste prozedura bat markatzen digu horretarako. Lehenik eta behin absoluzioa. Baina, gerora, hori ez bada, zigor arinago batzuk ere defendatuko ditugu, noski.\nBeraiek eskatzen dute egun dagoen zigorra mantentzea. Ezin dute haratago jo. Ez dute helegiterik tartekatu horretarako eta terrorismo akusazio hori aurrera egiteko. Egun dituzten zigor gogor horiek mantentzea hori da eskatzen dutena.\nNolakoa izanen da epaiketa hori? Hainbat saio izanen ditu?\nEgun bateko kontua izanen da. Epaiketa baino bista bat da. Kasu honetan ez da frogarik praktikatuko. Espainiako Auzitegi Gorenean egiten den prozedura hau gehien-gehiena idatziz aurreratuta dago. Alde bakoitzak badu aukera helegitea tartekatzeko eta bertan garatzeko, idatziz, bere argudio guztiak. Ondoren ematen zaio beste aldeari, inpugnatu nahi duten edo ez aztertzeko. Horren kontra egiteko aukera dute, idatziz. Berriz ere defentsei ematen zaigu, inpugnazio horren kontra idatziz alegazioak egin ahal izateko. Ondorioz, gaurko bistan eginen dena da ahoz defendatu jada idatziz aurreratutako hori. Eta, tarte honetan, gure idatziak aurkeztu genituenetik egundaino egon bada nobedaderik, garapenik, jurisprudentzian beste aurrekaririk izan bada, hori azpimarratzeko eta nabarmentzeko. Baina goiz bateko kontua izanen da. Aurrena, helegitea tartekatu ditugunok gure esposizioa eginen ditugu. Defentsa bakoitzak tartetxo bat izanen du hori garatzeko eta azpimarratzeko garrantzitsuen jotzen dituen gai horiek. Gero akusazioei tartea emanen zaie euren inpugnazioa defendatzeko.\nGorroto astungarria nabarmendu zenuten aurreko epaiketaren aurretik. Gakoa da, ezta?\nBai. Horrek ahalbideratu du zigor horiek bere gradu gorenean. Zigor Kodeak ahalbideratzen ditu zigor batzuk tarte batean, txikitik handira. Espainiako Auzitegi Nazionalak gorenera jo zuen, ahal zuen guztia. Horretarako astungarri hori baliatuz. Eta guk uste dugu astungarri horiek inondik inora ez direla aplikagarriak kasu honetan. Ahalbideratu nahi dute gorroto astungarria aplikatzea esanez guardia civilak, edo kolektibo hori, kolektibo berezitu eta kaltetu bat balitz moduan. Hori jurisprudentziak argiki baztertu du. Europan ere argi ikusi da gorroto astungarria ezin dela halako kasuetan erabili.\nEpaitegiak astungarria kontuan izanez gero, Altsasuko auziaz aparte eragina izanen luke? Jurisprudentzia ezarriko litzateke?\nBai. Hori beste beldurretako bat da. Halako aitzakia-pean, eta kasu honek izan duen hedabide- eta politika-oihartzunaren eta presioaren ondorioz, saiatzea bide hori zabaltzen eta ondoren, interesatzen zaien heinean, horrelako astungarria erabiltzea bereziki zigortzeko kasu zehatz batzuk. Eta erabiltzeko zigor bidean esaten dena: etsaiaren kontrako zuzenbidea aplikatzeko, zigor gorrekin.\nEspainiako Auzitegi Nazionaleko Apelazio Aretoaren epaian jaso zenez, auzipetu “guztiek eragin zituzten biktimen lesioak, nahiz eta kaltetuei egindako erasoa ezin izan den zehaztu”. Beti entzun izan dugu gertakari edo egitate zehatzak, demostratuak zigortzen zirela.\nKasu honetan beraiek egiten dutena da nahi duten horretan enkajea izateko, aldez aurreko planifikazio bat edo adostutako zerbait balitz bezala hartu, eta denek onartzen dute hortik atera daitekeena. Bestalde, ikusten baduzu zein den errealitatea, edo zein testuingurutan kokatzen diren egitateak, ikusten da hori, inondik inora ez dela posible. Gaueko ordu txikietan, taberna batean, parranda giroan sortzen den zerbaitetan ez dagoela horrelakorik. Gainera, ezin izan dutenez zehaztu norbanakoek zer parte hartze izan ahal zuten; benetan ez denez argiki ikusi bazeuden edo ez zeuden, sortu dute halako nahaste-borraste bat non guztiendako zigor gogorrenak banatu dituzten.\nBistara bueltatuz, auzipetuak presente izan behar dute?\nEz, ez dituzte horrelako bistetara eraman behar. Kasu honetan, gainera, Zaballako espetxetik Madrilerako traslado bat egin beharra suposatuko luke. Horrek eragiten dituen kalte guztiak. Eta familiendako kalteak ere. Halako zerbait saihestu da. Bista goiz bateko kontua izanen da. Bertan egonen gara, bai defentsak, bai akusazioak, bai publiko gisa senide batzuk. Akusatuek ebazpenaren beri jasoko dute. Guk bistaren nondik norakoen berri emanen diegu ere.\nAuzia bideokonferentzia bidez segitzeko aukera izanen dute?\nEz. Bista oso gauza xumea da eta, normalean, ez dira halako baliabide teknikorik erabiltzen.\nAurreko bi epaiketetan bezala, begiraleak izanen dira honetan ere?\nEz. Kasu honetan Amnisty Internanionalek ikuskaritza prozedura egin zuen bere garaian. Prozesuak berak suposatu zuenaz eta epaiketa nola izan zen, irakurketa hori egin zuen. Ondorioztatzen du orain borrokatuko duguna.\nEpaia noiz emanen duten jakiterik badago?\nAsteazkenetik aurrera, epaileek hobesten dutenean. Gure ustez ez du luze joko. Baina ez digute horren berririk emanen. Jakinaraziko digute ebazpena egina dutenean.\nAuzipetuek esana dutenez, asteazkenekoa “azken bataila da, ematen duen epaia bete beharko dugulako”. Hala da?\nBataila garrantzitsua. Ez dakit azkena, zeren egia da kontrako helegiteak tartekatzerik badagoelako. Baina funtsezko epaia izanen da. Irmotasuna hartuko du eta zigor hori betetzen hasiko direlako. Ondorioz, etorkizunean zigor horietatik suertatu daitekeena ondorio materialak izanen ditu hemen ere baldintzatuta geldituko lirateke. Zeren egun zigorra betetzen ariko lirateke.\nOkerrenera jarrita helegiteak tartekatzeko aukera legokeela esan duzu.\nEpaia irmoa litzateke eta beraiek lirateke, kasurik okerrenean, zigortutako presoak. Ondorioz bide-penitentziarioari aurre egin beharko litzaioke. Baina, paraleloki, epaiaren kontrako beste helegite batzuk tartekatu daitezke. Aurena, Espainiako Konstituzio Epaitegian babes-errekurtsoa. Gero Estrasburgoko Giza Eskubideen Epaitegira jo ahalko litzateke. Baina ikusten duguna da bide horiek oso prozedura luzeak direla, urte askotakoak. Ordurako kaltea oso-oso larria izan daiteke.